Vuoden aforismikirja

Vuoden aforismikirja on Suomen aforismiyhdistyksen vuosittain myöntämä tunnustus ansiokkaasta teoksesta aforistiikan alalla.

 Historia 
Tunnustus myönnettiin ensimmäisen kerran vuonna 2006 edellisenä vuonna ilmestyneelle teokselle. Palkinto on jaettu vuosittain.

 Raati ja valintaperiaatteet 
Saajan valitsee vuosittain vaihtuva, 1–3 henkilön muodostama raati, jonka nimeää Suomen aforismiyhdistyksen hallitus. Raadin kokoonpanossa pyritään monipuolisuuteen ja esteellisyyksien välttämiseen.

Kilpailussa ovat mukana kyseisen vuoden aikana Suomessa ilmestyneet aforismikirjat, mukaan lukien kotimaiset aforismikokoelmat, käännösteokset, uusintapainokset, antologiat ja aforistiikkaa käsittelevät tietoteokset. Ensisijaisesti palkinnolla pyritään nostamaan esiin uusi kotimainen aforismikokoelma.

Valinnan keskeinen kriteeri on teoksen laatu aforistiikan näkökulmasta. Raati voi poikkeuksellisesti myös jättää palkinnon jakamatta.

 Palkinto 
Palkinto koostuu kunniakirjasta, joka sisältää raadin laatimat palkitsemisperustelut.

 Vuoden aforismikirjat 

 Vuosi  Tekijä  Teos 2024  Nuutti Hiltunen  Mieleni lennä 2023  Jouni J. Särkijärvi  Varokaa purevia aforismeja 2022  Markku Envall  Rautasydän 2021  Hannu Hirvonen  Vuori sumussa 2020  Virpi Alanen  Hiilellä piirretty hymy 2019  Hanna-Leena Ylinen  Jotta varastaisit ajatukseni 2018  Ramón Gómez de la Serna  Hevoselle kaikki niityt ovat rumpuja 2017  Anne Hänninen  Kaleidoskoopit 2016  Olli-Pekka Tennilä  Ontto harmaa 2015  Marko Laihinen  Halokehrät 2014  Johannes Ojansuu  Katoavaisuuden aineisto 2013  V. S. Luoma-aho  Kronologi  2012  Hilja Mörsäri  Siitä voi kulkea  2011  Sami Feiring (toim.)  Tiheiden ajatusten kirja – uuden aforismin parhaat  2010  Pekka Kejonen  Kädettömän taputukset  2009  René Char  Hypnoksen muistikirja  2008  Tiina Lehikoinen  Sitruunalumilyhtyjä  2007  Jarkko Laine  Kolmas mustakantinen vihko  2006  Olli Hyvärinen  Vielä kerran tulee toisenlainen aika  2005  Markku Envall  Ja Job antaa anteeksi 

 Lähteet 

Luokka:Suomalaiset kirjallisuuspalkinnot
Luokka:Kunniamaininnat